En data 30 de desembre es va publicar la convocatòria per a l'any 2020 de subvencions per al finançament del Programa integral de suport a les persones emprenedores emmarcat en el programa Catalunya Emprèn a partir de la qual es constitueix la Xarxa Emprèn d'entitats de suport a l'emprenedoria a Catalunya.
Amb aquesta nova convocatòria en marxa reprenem les Jornades de la Xarxa que des del seu naixement, amb més de 10 anys de recorregut, ens han ajudat a fomentar el diàleg i ha promoure la formació i networking entre les persones de les diferents entitats que presenten serveis d'emprenedoria.
En aquesta ocasió a més hem volgut aprofitar les trobades per generar un espai de reflexió i co-creació sobre els nous reptes i les oportunitats de la Xarxa Emprèn.
En aquesta línia el 21 de gener es va inaugurar la I Jornada de la Xarxa Empren a l'EAPC de Barcelona amb una benvinguda del Sr.
Joaquim Ferrer, Secretari d'Empresa i Competitivitat, que en el seu discurs va destacar la importància del treball de la xarxa al territori.
A continuació vàrem poder gaudir d'una ponència inspiradora a càrrec del expert en innovació Xavier Marcet, que pels que no es van poder desplaçar a Barcelona es va retransmetre en directe al web de l'EAPC.
El Servei d'Emprenedoria va proposar 7 sessions de treball en les que reflexionar i co-crear sobre un futur catàleg se serveis a l'emprenedoria de la Xarxa Emprèn tot tenint en compte aspectes de promoció del talent, gestió de la diversitat al serveis i transformació digital i nous paradigmes de l'emprenedoria:
En la primera d'aquestes sessions, en la que varen participar prop de 40 entitats vàrem poder gaudir de la complicitat, col·laboració i experiència del personal tècnic de la Xarxa.
Tot plegat, esperem que aquesta reflexió conjunta ens ajudi a donar continuïtat a uns serveis de qualitat i innovadors per als emprenedors/es de Catalunya.
Des de Catalunya Emprèn, vam oferir la possibilitat als centres educatius de participar en un taller formatiu del joc educatiu Biznelis, creat per l'editora sabadellenca Kidnelis i per professors de la Facultat d'Economia i Empresa de la Universitat Autònoma de Barcelona (UAB), per formar professorat de secundària i de formació professional (FP) d'arreu de Catalunya en emprenedoria.
Biznelis joc educatiu de taula, introdueix els joves en el món de l'empresa i dels negocis.
Per això, des de Catalunya Emprèn es considera "una eina estratègica i molt pràctica" per potenciar la formació del professorat en l'àmbit de l'emprenedoria.
L'objectiu de la sessió va ser donar al professorat una eina útil i fàcilment aplicable a l'aula.
Durant el taller es van treballar les estratègies i els continguts didàctics per treballar a l'aula.
Per a Catalunya Emprèn el professorat és "una peça clau en l'ecosistema emprenedor català i esdevé palanca de canvi entre l'alumnat, el nostre talent".
Biznelis, creat pels professors d'economia i empresa de la UAB Carme Casablancas i Xavier Verge, és un joc de rol en què els jugadors aprenen més de 125 conceptes bàsics de l'àmbit de l'empresa i "han de tirar endavant els seus negocis tenint en compte que no només es tracta de fer diners, sinó de tenir en compte aspectes com la responsabilitat, el creixement personal i professional o la reversió social dels beneficis", segons detallen els autors.
Tots els participants del taller van manifestar el seu alt grau de satisfacció vers la dinàmica i també vers el joc i van valorar quasi tots/es els ítems del qüestionari de valoració que els fam facilitar amb puntuacions de 9 i de 10 quedant constatat que el joc és una potent eina d'aprenentatge i d'aplicabilitat i ús a l'aula!